АҞӘА, ԥхынгәы 1 - Sputnik. Рашәара 15 инаркны рашәара 30 рҟынӡа амаининг фермақәа фба аарԥшупа иаалырҟьаны агәаҭарақәа рымҩаԥгараан ҳәа аанацҳауеит Аԥсны ААР апресс-маҵзура.
Очамчыра араион афымцахылаԥшразы Аҳәынҭстандарт адепартамент ахаҭарнакцәа алархәны имҩаԥысуаз агәаҭарақәа раан Ԥақәашь абнараҿы иаарԥшын аферма х-контеинерки ҩ-трансформаторки, 220 маининг-шьақәгылеи рыла еибыҭаз. Ахыбра аусура алагара иазырхиан. Уажәызы аԥшәмацәа иқәыргеит.
Тҟәарчал араион уаанӡа афымцамч иаҿыхыз амаругақәа ықәган.
Гәылрыԥшь араион Маҷара ақыҭан ахатәы ҩнаҿы иаарԥшын аус зуаз амаининг-ферма. Аԥшәма иганахь ала административтә ԥкаанҵа шьақәыргылан. Амаругақәа рзеиԥш мчхара 65 киловатт инаӡон. 45 хархәага Аԥсны ААР аҵәахарҭахь инаган.
Пицундатәи аԥсаатәааӡарҭаҿы иԥшааз амаругақәагьы аҵәахырҭахь инаган.
85,1 киловатт амчхара иҟаз амаининг-ферма 159 цырала ишьақәгылаз Цандрыԥшь иԥшаан. Аԥшәма административтә ҭакԥхықәра идҵоуп.
Административтә ԥкаанҵақәа ҩба шьақәыргылан Аҟәа .
Аԥсны ААР апресс-маҵзура акриптовалиута закәаншьаҭада аиура мҩаԥызго рзы адыррақәа абарҭ аҭелқәа рыла иҟауҵар шалшо атәы аҳәоит: аҷаԥшьаратә хәҭа +7 (840) 226 41 41, УЕБ, ПК +7 (940) 927 28 46, WhatsApp и Telegram +7 (940) 920 20 95.